**Bristol universiteti** Angliyaning Bristol shahridagi Russell Guruhining tadqiqotlar universitetidir. U oʻzining qirollik ruxsatnomasini 1909-yilda olgan. Universitet kelib chiqishi 1595-yilda tashkil etilgan Savdogarlar maktabi va 1876-yildan beri mavjud boʻlgan Bristol Universiteti qoshidagi kollej bilan bogʻlanadi. 

Bristol, asosan, shaharning Tyndalls Park hududida 200 dan ortiq bakalavriat kurslaridan tashkil topgan oltita akademik fakultetdan iborat. Universitet 2021–22-yillarda jami 833,1 million funt sterling daromadga ega bo‘lgan. Shundan tadqiqot grantlari va kontraktlardan 186,4 million funt sterling kelib tushgan. Universitet shahardagi eng yirik mustaqil ish beruvchi markaz hisoblanadi. Hozirgi akademiklar orasida Tibbiyot fanlari akademiyasining 21 nafar, Britaniya akademiyasining 13 nafar, Qirollik muhandislik akademiyasining 13 nafar va Qirollik jamiyatining 44 nafar xodimlari bor. Bristol universitetining bitiruvchilari va sobiq talabalaridan 9 nafari Nobel mukofoti sovrindorlari bo'lishgan.

Bristol universiteti Buyuk britaniya ilmiy-tadqiqot universitetlari birlashmasi bo'lgan Rassell guruhining, Yevropa miqyosidagi Koimbra guruhining  va Butunjahon Universitetlar tarmog'iga a'zosi bo'lib, universitetning avvalgi prorektori Erik Tomas 2005 yildan 2007 yilgacha rais bo'lgan. Bundan tashqari, universitet Erasmus Xartiyasiga ega bo'lib, yiliga 500 dan ortiq talabalarni Yevropadagi hamkorlikdagi institutlarga yuboradi. Unda har bir bakalavriat yo‘nalishi uchun o‘rtacha 6,4 (fanlar fakulteti) dan 13,1 (tibbiyot va stomatologiya fakulteti) ariza beruvchilar bor.

Tashkil etilishi
----------------

Universitetning eng qadimgi asosi savdogarlar texnik kollejining muhandislik bo'limi (1595 yilda maktab sifatida tashkil etilgan) bo'lib, Bristol universitetining muhandislik fakultetiga aylandi. Universitetdan oldin Bristol tibbiyot maktabi (1833) va 1876 yilda tashkil etilgan Bristol universiteti qoshidagi kolleji bo'lib, undagi birinchi ma'ruzasi faqat 99 talaba ishtirok etgan. Universitet tamaki plantatsiyalari, shokolad va qul savdosida boylik orttirgan Wills, Fray va Kolston oilalarining moliyaviy yordami tufayli qirollik nizomiga ariza topshirishga muvaffaq bo'ldi. Universitet tomonidan 2018-yilda o‘tkazilgan tadqiqot shuni ko‘rsatdiki, universitet tashkil etish uchun sarflangan xayriya fondlarining 85 foizi bevosita qul savdosi bilan bog‘liq.

Qirollik nizomi 1909-yil may oyida qabul qilindi. 1909-yil oktyabr oyida universitetga 288 nafar bakalavr va 400 nafar boshqa talaba qabul qilindi. Genri Overton Uills III uning birinchi dekani bo'ldi. Universitet kolleji ayollarni erkaklar bilan bir xil huquqda qabul qilgan mamlakatdagi birinchi muassasa edi. Biroq 1906-yilgacha ayollarga tibbiyot fakultetiga imtihon topshirish taqiqlangan edi.

Tarixiy rivojlanish
-------------------

| Bizning Bristol shahrida bundan buyon Universitet bo'ladi.. . |
| Qirol Edvard VII, Bristol universitetining korporatsiya nizomi, 1909-yil 4- dekabr |

Universitet 1909-yilda tashkil etilganidan beri sezilarli darajada rivojlandi. Garchi u talabalar soni bo'yicha yaqin atrofdagi G'arbiy Angliya universitetiga qaraganda kichikroq bo'lsa ham hozirda mahalliy hududdagi eng yirik ish beruvchi markazlardan biri hisoblanadi.

|  |
| --- |
|  |

Manbalar
--------


1. ↑  „Maps and Guides". *The University precinct map*. Qaraldi: 28-aprel 2008-yil.
2. ↑  „The University of Bristol Acts". *The University of Bristol Act 1909*. Qaraldi: 13-may 2007-yil.
3. 1 2  „Bristol University History". *History of the University*. Qaraldi: 13-may 2007-yil.
4. ↑  *Bristol.* „About our courses - Study at Bristol - University of Bristol". *www.bristol.ac.uk*.
5. ↑  „Financial Statements for the Year to 31 July 2022".  University of Bristol. Qaraldi: 4-fevral 2023-yil.
6. ↑  „Key Facts and Figures".  University of Bristol (2014). Qaraldi: 12-yanvar 2014-yil.
7. ↑  „Nobel Prizes and Fellowships".  University of Bristol. Qaraldi: 2-may 2015-yil.
8. ↑  „Russell Group Our Universities". Qaraldi: 27-yanvar 2012-yil.
9. ↑  „The Coimbra Group". *List of Coimbra Group Members*. 2-may 2013-yilda asl nusxadan arxivlandi. Qaraldi: 14-may 2007-yil.
10. ↑  „The Worldwide Universities Network". *List of WUN Group Members*. Qaraldi: 14-may 2007-yil.
11. ↑  *Bristol.* „Our research impact - Research - University of Bristol". *www.bristol.ac.uk*.
12. ↑  *Bristol.* „Facts and figures - About the University - University of Bristol". *www.bristol.ac.uk*.
13. ↑  *United Kingdom.* „Education – The Society of Merchant Venturers, Bristol UK".  Merchantventurers.com. 29-avgust 2009-yilda asl nusxadan arxivlandi. Qaraldi: 5-iyun 2009-yil.
14. ↑  „University of Bristol". *The Guardian* (1-may 2007-yil). Qaraldi: 6-dekabr 2007-yil.
15. ↑  „Past Matters: the University of Bristol and transatlantic slavery". *University of Bristol*. Qaraldi: 30-oktyabr 2019-yil.
16. ↑  „Papers of the University of Bristol".  Archives Hub. 29-fevral 2012-yilda asl nusxadan arxivlandi. Qaraldi: 6-dekabr 2007-yil.
17. ↑  „Charter of Incorporation".  University of Bristol. 30-sentyabr 2007-yilda asl nusxadan arxivlandi. Qaraldi: 3-dekabr 2007-yil.
18. ↑  „Table 0a – All students by institution, mode of study, level of study, gender and domicile 2006/07" (Microsoft Excel spreadsheet). 9-iyul 2013-yilda asl nusxadan arxivlandi. Qaraldi: 5-aprel 2008-yil.